చెన్నై: ప్రజలకు మంచి చేయడానికి రాజకీయాల్లో చేరటమే మంచిదని భావిస్తే తాను తప్పకుండా రాజకీయాల్లోకి వస్తానని తమిళ సినీనటుడు విశాల్ అన్నారు. తెలుగువాడిగా తమిళ సినిమాల్లోకి ఎంట్రీ ఇచ్చిన విశాల్ తక్కువ సమయంలోనే తమిళుల మనసు గెలుచుకున్నాడు. తమిళనాడులో ఏ మూల కష్టం వచ్చినా సినీపరిశ్రమ నుంచి మొదటగా సాయం చేసే వ్యక్తిగా గుర్తింపు ఉండటంతో ఆయనకు అక్కడ మంచి ఫాలోయింగ్ ఉంది. అదే సమయంలో పరిశ్రమ కోసం కష్టపడటంలో విశాల్ ఎప్పుడూ ముందుంటాడు. రెండు రోజులకు ముందు కొత్త తమిళ సినిమాలను ఇంటర్నెట్లో ప్రసారం చేస్తున్న తమిళగన్ వెబ్సైట్ నిర్వాహకుడు గౌరీశంకర్ను నటుడు విశాల్ ఆయన అనుచరులు కలిసి పట్టుకుని పోలీసులకు అప్పగించారు.   గతంలో నటుడు విశాల్ తమిళ రైతులకు మద్దతు ప్రకటించడమే కాకుండా వారి కోసం ప్రతి సినిమా టిక్కెట్లో ఒకరూపాయి అందేలా చేశారు . తరచూ తన అభిమానుల సంఘం తరఫున నిరుపేదలకు విద్యాపరమైన సహాయకాలను పంపిణీ చేస్తున్నారు. ప్రజల కోసం ఇంతగా పనిచేస్తున్న విశాల్ పట్ల రాజకీయ ప్రవేశం కోసమే చేస్తున్నారంటూ వార్తలు వెలువడుతున్న నేపథ్యంలో... విశాల్ వాటన్నింటికి వివరణ ఇచ్చారు. అధికారంలో ఉంటే ప్రజలకు అధికంగా మంచి పనులు చేయవచ్చునని, తప్పకుండా తాను రాజకీయాల్లోకి వస్తానని ప్రకటించారు. రాష్ట్రంలో ఇప్పటికీ విద్యార్థులకు పాఠశాలలు అందుబాటులో లేవని, సుమారు నాలుగు కిలోమీటర్ల వరకూ నడిచి వెళ్లాల్సిన పరిస్థితులే కొనసాగుతున్నాయని అన్నారు. కొత్తగా రాజకీయాల్లోకి ఎవరొచ్చినా వైద్య విద్యను ఉచితంగా అందించాలన్నారు.
chennai: prajalaku manchi cheyadaaniki rajakeeyaallo cheratame manchidani bhaviste taanu tappakunda rajakeeyaalloki vastaanani tamila sineenatudu visal annaru. teluguvaadigaa tamila cinemalloki entry ichina visal takkuva samayamlone tamilula manasu geluchukunnadu. tamilanaadulo e muula kashtam vachina sineeparisrama nunchi modatagaa saayam chese vyaktigaa gurtimpu undatamtho aayanaku akkada manchi phaloing undi. adhe samayamlo parisrama kosam kashtapadatamlo visal eppuduu munduntaadu. rendu rojulaku mundu kotta tamila cinimaalanu internetlo prasaaram chestunna tamilagan website nirvaahakudu gourisankarnu natudu visal aayana anucharulu kalisi pattukuni polisulaku appaginchaaru.   gatamlo natudu visal tamila raitulaku maddatu prakatinchadame kakunda vaari kosam prati sinima tikketlo okaruupaayi andela chesaru . tarachuu tana abhimaanula sangham tarafuna nirupedalaku vidyaaparamaina sahaayakaalanu pampinee chestunnaru. prajala kosam intagaa panichestunna visal patla rajakeeya pravesam kosame chestunnarantu vaartalu veluvadutunna nepathyamlo... visal vaatannintiki vivarana icharu. adhikaaramlo unte prajalaku adhikamgaa manchi panulu cheyavachunani, tappakunda taanu rajakeeyaalloki vastaanani prakatinchaaru. rashtramlo ippatikee vidyaarthulaku paatasaalalu andubaatulo levani, sumaru naalugu kilometerla varakuu nadichi vellaalsina paristhitule konasaagutunnaayani annaru. kottagaa rajakeeyaalloki evarochinaa vaidya vidyanu uchitamgaa andinchaalannaaru.